
Η  ΚΥΠΡΟΣ  ΓΙΑ  ΤΟΥΣ  ΚΥΠΡΙΟΥΣ  ( 'βΐ ) 


Για  μιά  άήόμα  φορά  ό  κ.  Ντενκτάς  καταφέρεται  εναντίον  των  "ανόητων" 
πού  σύμφωνα  μέ  τή  δική  του  φρασεολογία  "έχασαν  τό  προσανατολισμό 
τους  καί  λέγουν  ή  Κύπρος  γιά  τούς  Κυπρίους". 

'Η  αντίθεση  αυτή  τοΰ  κ.  Ντενκτάς  εναντίον  των  όσων  θέλουν  μιά  ανεξάρτητη 
Κυπριακή  πατρίδα  γιά  όλους  τούς  Κυπρίους,  μάς  υπενθυμίζει  τούς  σωβινιστι*· 
κούς  διχοτομικούς  προσανατολισμούς  τής  Τ,Μ.Τ.  καί  ΚΟΚΑ  "Β".  'θ 
Νεοκυπριακός  Σύνδεσμος,  παρέμεινε  σιωπηλός  στό  παρελθόν  πάνω  στό 
θέμα  τούτο  γνωρίζοντας  τήν  αντίδραση  πού  ευρισκαν  οι  θέσεις  του 
κ.  Ντενκτάς  μέσα  στήν  ίδια  τήν  Τουρκοκυπρ ιακή  Κοινότητα.  Είναι  όμως 
καιρός  γιά  ολους  όσους  ζοΰν  καί  πονούν  αυτόν  τόν  τόπο  νά  ένόιαφερθοΰν 
καί  νά  δράσουν  γιά  νά  παύση  αυτή  ή  καταστροφική  γιά  τήν  Κύπρο  γραμμή 
που  προβάλλει  6  κ.  Ντενκτάς.  Τοΰτο  είναι  ιδιαίτερα  σημαντικό  γιατί 
υπάρχουν  καί  μερικοί  -  ευτυχώς  έλάχιστοι  -  Κύπριοι  στήν  ελεύθερη  Κύπρο 
πού  πέφτουν  στήν  παγίδα  που  στήνουν  γι’αύτούς  οΐ  αντιπρόσωποι  των 
ξένων  συμφερόντων  καί  προβάλλουν  παρόμοιες  σωβινιστικές  τάσεις. 

Είναι  καιρός  γιά  όλους  εμάς  πού  θέλουμε  μιά  Κύπρο  ανεξάρτητη,  καί  έλεύ- 
θερη  νά  διερωτηθοΰμε  γιατί  ενοχλεί  τόσο  πολύ  τόν  κ.  Ντενκτάς  ή  ιδέα, 
ότι  ή  Κύπρος  ανήκει  στους  κατοίκους  της.  Νά  κατανοήσουμε  πώς  αυτή 
ακριβώς  ή  ιδέα  ματαιώνει  τά  σχέδια  καί  τές  μηχανορραφίες  εναντίον 
τής  πατρίδας  μας,  καί  νά  βοηθήσουμε  όλους  όσους  προωθούν  αύτή  τήν 
ιδέα  είτε  είναι  τουρκοκύπριοι  είτε  είναι  έλληνοκύπρ ιο ι .  Γιατί  είναι 
αυτονόητο  πώς  γιά  νά  τοποθετήται  εναντίον  τής  ιδέας  αυτής  ό  κ.  Ντενκτάς, 
ή  ιδέα  αύτή  πρέπει  νά  είναι  υπέρ  τής  Κύπρου. 

'θ  Ν.Κ.Σ.  μιλώντας,  λόγω  τής  μέχρι  τώρα  τοποθετήσεως  του,  έκ  μέρους 
όλων  των  Κυπρίων,  κάμνε ι  έκκληση  γιά  συμπαράσταση  στούς  συμπατριώτες 
μας  στά  κατεχόμενα  πού  παρ’ όλους  τούς  κινδύνους  πού  συνεπάγεται 
ή  κατοχή  αγωνίζονται  ακόμα  γιά  τήν  ανεξαρτησία  τής  Κυπριακής  πατρίδας 
καί  προσπαθούν  νά  βάλουν  φραγμό  στήν  καταστροφική  σωβινιστική 
πορεία  τής  οποίας  ηγείται  ό  κ.  Ντενκτάς. 

